钦定古今图书集成/理学汇编/学行典/第205卷 > 吴堂
## 钦定古今图书集成/理学汇编/学行典/第205卷 > 吴堂

按《桐城县志》：“吴堂，字德陞，邑诸生。父希瑞患脾病，堂
手自摩拊，数月不使人代。一夕至丙夜，父命之退，犹
涕泣不忍辞，诚信忧戚，莫不自致。父没，独以母方属
曰：‘非汝不能尽菽水懽也’。分产伯兄为政，堂仅得瓦
庐半闲以奉母，自筑土室于旁，有囿在伯兄舍后，而
以他事怒堂，堂侦得其意，作券因族长遗之，而却其”
直。岁侵有归粟数十斛者，自损家食，而以其羡给诸
从兄弟及比邻之乏绝者，其孝义有足称云。